Eveniment

Inspecţia Muncii are în evidenţă 87 de contracte de muncă active cu normă întreagă care înregis­trează salarii brute lunare între 100.000 de lei (peste 21.000 de euro) şi 200.000 de lei (42.000 de euro), potrivit infor­maţiilor furnizate de reprezentanţii instituţiei la solicitarea ZF. Un nivel salarial brut de 100.000 de lei se traduce într-un salariu net de 58.500 de lei (peste 12.000 de euro), iar un salariu brut de 200.000 de lei înseamnă un salariu net de 117.000 de lei (25.000 de euro).

„Suma de 100.000 de lei reprezintă un nivel salarial destul de mare comparativ cu care găsim în media din România şi sunt puţine persoane care ating aceste valori sa­lariale. Acest nivel salarial este unul dintre cele mai mari de pe piaţă în acest moment, iar profilul este unul similar, reprezentat de per­soane ce ocupă poziţii de top ma­na­gement. Nu cred că vor exista specia­lişti nici în domeniul IT care să câştige peste 100.000 de lei brut per lună în România în viitorul apropiat”, a spus pentru ZF Alina Popescu, talent information solu­tion leader pentru România şi regiunea Balcani în cadrul companiei de HR Mercer Marsh Benefits.